作者:鄭光祖
標題:立成湯伊尹耕莘・尾聲
內容:到來日安營下寨施才智，佈陣排兵顯武威。骨刺剌列繡旗，鬧垓垓戰馬嘶。捨死忘生惡戰敵，定亂除危攻夏畿。輔佐堅心立帝基，肱股忠良四海知。龍虎風雲同際會，嚴定這一統乾坤萬萬裡。(下)(方伯雲)賢士去了也。(汝方雲)他此去小歇小歇。(方伯雲)人馬已點就了也，左右，與我喚將費昌來者。(卒子云)理會的。(做喚科，雲)費昌安在？(外扮費昌上，雲)膽氣沖沖智有餘，過人驍勇有誰知。文雄武壯能攻守，定亂除危大丈夫。某乃費昌是也，公子部下都護將軍。今因大夏失政興兵，與公子拒敵，公子令汝方將玉帛徵聘了伊尹來。正在帥府戟門聽令，公子呼喚，須索走一遭去。可早來到也。小校報復去，道有費昌來了也。(卒子云)理會的。(報科，雲)喏！報的方伯得知，有費將軍來了也。(方伯雲)著他過來。(卒子云)理會的，過去。(費昌見科，雲)公子呼喚小將，那廂使用？(方伯雲)費昌，如今夏國興兵，與某爭戰，你統大兵前去拒敵。某新聘了伊尹賢士來，聽他軍前支撥。剪大夏，伐履癸，不可怠慢，小心奮勇，則要成功，不可怠忽。(費昌雲)得令！統領大勢人馬，與他拒敵，走一遭去。袍染猩紅砌錦花，劍含秋水出寒匣。槍刀耀日金光起，旗影翩翻映彩霞。昂昂勇烈相爭鬥，凜凜威風共戰伐。來朝兩陣相交處，管教賊子喪黃沙。(下)(方伯雲)費昌統大兵去了，某同軍師伊尹統領三軍接應他，走一遭去。大德高才貫古今，施謀運智鬼神欽。剿除不道興殷室，撫定蒼生失望心。(下)(仲虺雲)汝方，才觀伊尹，果有大才，此一場必然得勝，平定暴亂。無甚事，咱且回私宅去來。(汝方雲)右丞，咱同回去來。(仲虺雲)只因履癸性暴強，荒淫無益動刀槍。天遣賢人誅無道，故教民庶得安康。(同下)。